Հավելված

ՀՀ կրթության, գիտության, մշակույթի և սպորտի նախարարի

2019 թվականի սեպտեմբերի 3-ի N 605 Ա/2 հրամանի

**ԿԱՐԳ**

**ՀԱՆՐԱԿՐԹԱԿԱՆ ՈՒՍՈՒՑՈՒՄ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ՍՈՎՈՐՈՂՆԵՐԻՆ ԱՆՎԱՆԱԿԱՆ ԿՐԹԱԹՈՇԱԿԻ ՏՐԱՄԱԴՐՄԱՆ**

1. Սահմանել, որ անվանական կրթաթոշակը տրվում է Հայաստանի Հանրապետության կրթության, գիտության, մշակույթի և սպորտի նախարարի հրամանի համաձայն՝ հանրակրթական կրթական ծրագրեր իրականացնող ուսումնական հաստատությունների (այսուհետ՝ հաստատություն) այն սովորողներին, որոնք բավարարում են հետևյալ չափանիշներից առնվազն մեկը.
2. հանդիսանում են Հայաստանի Հանրապետության առարկայական հանրապետական օլիմպիադաների եզրափակիչ փուլերի հաղթողներ (դիպլոմակիրներ) կրթաթոշակի ամսական հետևյալ չափով.

* առաջին կարգի դիպլոմակիներին՝ 10000 դրամ,
* երկրորդ կարգի դիպլոմակիներին՝ 7500 դրամ,
* երրորդ կարգի դիպլոմակիներին՝ 5000 դրամ;

1. հանդիսանում են միջազգային առարկայական օլիմպիադաների եզրափակիչ փուլերի մասնակիցներ կրթաթոշակի ամսական հետևյալ չափով․

* առաջին կարգի դիպլոմակիներին՝ 25000 դրամ,
* երկրորդ կարգի դիպլոմակիներին՝ 20000 դրամ,
* երրորդ կարգի դիպլոմակիներին՝ 15000 դրամ,
* եզրափակիչ փուլերի այլ մասնակիցներին՝ 10000 դրամ;

1. հանդիսանում են միջազգային դպրոցական այլ օլիմպիադաների (Ժաուտիկովյան միջազգային օլիմպիադա, Մենդելեևյան միջազգային օլիմպիադա և այլն) եզրափակիչ փուլերի մասնակիցներ կրթաթոշակի ամսական հետևյալ չափով.

* առաջին կարգի դիպլոմակիներին՝ 15000 դրամ,
* երկրորդ կարգի դիպլոմակիներին՝ 10000 դրամ,
* երրորդ կարգի դիպլոմակիներին՝ 7500 դրամ։

1. Սահմանել, որ սովորողը սույն կարգի 1-ին կետի «ա», «բ» և «գ» ենթակետերից երկուսի կամ երեքի հիմքով կրթաթոշակ ստացողների ցանկում ընդգրկվելու դեպքում կարող է ստանալ է դրանց չափերի հանրագումարի չափով կրթաթոշակ:
2. Հայաստանի Հանրապետության կրթության, գիտության, մշակույթի և սպորտի նախարարության (այսուհետ՝ նախարարություն) հանրակրթության վարչությունը համապատասխան տեղեկության առկայության դեպքում նախարարի ստորագրմանն է ներկայացնում անվանական կրթաթոշակ տրամադրելու մասին հրամանի նախագիծ՝ այն նախապես համաձայնեցնելով նախարարության ֆինանսաբյուջետային վարչության հետ։
3. Նախարարության ֆինանսաբյուջետային վարչությունը սույն կարգի 4-րդ կետում նշված հրամանների հիման վրա նախապատրաստում և ստորագրման է ներկայացնում համապատասխան հաստատությունների հետ կնքվող պայմանագրերը և դրանց ստորագրումից հետո օրենսդրությամբ սահմանված կարգով իրականացում է ամենամսյա ֆինանսավորում։
4. Նախարարության հասարակայնության հետ կապերի և տեղեկատվության վարչությունը սույն կարգի 4-րդ կետում նշված հրամաներում առկա տեղեկությունը հրապարակում է նախարարության պաշտոնական կայքում։
5. Սահմանել, որ
6. անվանական կրթաթոշակը սովորողներին տրվում է հաստատությունների միջոցով մեկ տարվա հաշվարկով,
7. անվանական կրթաթոշակ ստացողի ուսումնառությունը տվյալ հաստատությունում դադարելու դեպքում մեկ տարվա համար նախատեսված անվանական կրթաթոշակի չվճարված մասը սովորողին կարող է վճարվել միանվագ,
8. կրթաթոշակ ստացող սովորողների ցանկը ենթակա է հրապարակման նաև կրթաթոշակ տրամադրող ուսումնական հաստատությունների ինտերնետային կայքում: